બંને પક્ષોને મળેલી બેઠકોને ધ્યાનમાં લઈએ તો બે બાબતો ઉપસી આવે છે. ગુજરાતને ખેતી અને પાણીની ઉપલબ્ધતાની રીતે ત્રણ ભાગમાં વહેંચી શકાય છે, એ પ્રમાણે ચૂંટણીના પરિણામો પણ ઉપસ્યાં છે. સૌરાષ્ટ્ર, જયાં વરસાદ ઓછો, સિંચાઈની સગવડો લગભગ નહિવત્ અને ભૂગર્ભજળ અતિમર્યાદિત છે એવા વિસ્તારમાં ૨૨ વરસમાં ભાજપે સત્તા પર રહેવા છતાં ખાસ કંઈ નથી ઉકાળ્યું. ત્યાંના લોકોમાં સત્તાપક્ષ પ્રત્યે વધુમાં વધુ રોષ મતમાં રૂપાંતરિત થયો. સૌરાષ્ટ્રની ખેતી અત્યારે પણ વધારે વરસાદ આધારિત અને ખૂબ ઓછા પ્રમાણમાં પુરક સિંચાઈ ધરાવે છે.